Thresor de la langue françoise/Vair
# Thresor de la langue françoise/Vair

Vair, m. monosyll. Est vne espece de pane riche chargée de poil blanc & bleu, dont nos Roys ont vsé anciennement en fourrure. Gaguin au traicté des Herauts parlant des paremens de Montioye premier Roy d’armes des François : Et là seront les varlets de chambre, qui le vestiront de tous les habits royaux comme la propre personne du Roy, qui seront d’escarlate, & tous fourrez de menu vair que le Roy luy donnera. Cette pane & l’ermine sont les seules qui ont esté receuës és armoiries des seigneurs & gentils-hommes.

